  Виталий Пронин 26-тӥ толшоре Дэбесын уйпал удмуртъёслэн калык творчествоя «Бускель пумиськон» фестивальзы ортчиз, ивортэ «Байгурезь» газет.Дэбес ёросысь коллективъёс сяна, пыриськизы Якшур-Бодья, Красногорск, Шаркан, Кез ёросысь лыктэм ансамбльёс. «Бускель пумиськон» фестивале кыдёкысь куноос - Свердловск улосвылысь удмуртъёс - вуизы.Концертэ котыр гуртъёсысь трос калык люкаськиз - Дэбес педтехникумлэн залаз пуксён интыез но ӧй вал. Учкисьёс артистъёсты туж шуныт пумитазы. Сюлмазы ик пыриз Свердловск улосвылысь «Ошмес» ансамбльлэн вордскем музъемез сярысь яратыса кырӟамез.Та ӝытэ асьсэлэсь гуръёссэс кырӟазы, эктонъёссэс но сям-йылолъёссэс возьматӥзы Уд-Лемысь, Такагуртысь, Зар-Медлоысь, Данёгуртысь, Тыловай черкогуртысь фольклор коллективъёс.Туспуктӥз Георгий Шамшияров Теги: Дэбес  